section_heading: Životopis
paragraph_text: Nakon školovanja u Splitu, od 1950. počinje raditi u nekadašnjoj trgovačkoj tvrtci "Razvitak" u Metkoviću. Nedugo nakon toga počinje honorarno pisati za sarajevske novine "Oslobođenje". Od 1962. počinje stalni honorarni rad za zagrebački "Vjesnik" a 1966. je postao stalni zaposlenik čiji je suradnik ostao i nakon umirovljenja. Nakon Hrvatskog proljeća jedno je vrijeme pisao pod pseudonimom i radio redaktorske poslove.